આખું મુવી ટાઈમલાઈનથી ખચોખચ ભરેલું છે ~ શરૂઆતના ભાઈભાંડુ સાથેના બેફિકરી’ના દિવસો હોય કે પછી સતત દોરાતા સ્કેચીસ હોય કે પછી અચાનક જ લેવાતા લગ્ન હોય કે યુદ્ધ દરમ્યાન રેશનિંગ’ની લાઈન કે સાસરા’માં કડક નણંદ’ની કડકાઈ હોય કે પછી ભોળાનાથ પછી બીજા નંબરે આવતી ભોંરૂડી સુઝુ’ને જાસૂસ સમજી લેવાઈ હોય કે અચાનક જ રેડ લાઈટ એરિયામાં ભૂલી પડી ગઈ હોય . . એવી સુઝુ સમયની એ દરેક કરચલી’ઓમાં તરુણી’માંથી એક સ્ત્રી બનવા સુધીની સફર ખેડે છે. સતત સ્વ’માં ખોવાયેલી ને સ્વજનો’ને સાચવતી સુઝુ’ને તેનો ‘દોસ્ત કમ ક્રશ’ એવો સૈનિક કહે છે : સુઝુ , તું આવી જ રહેજે – સાદી ને સરળ , સમયે તારી માસુમિયત પર હજુ સળ નથી આંક્યા !